ddrg/super_eurlex huggingface dataset:
(10)

prieš rengdamos daugiametes programas tokio Sąjungos finansavimo tikslams pasiekti, valstybės narės ir Komisija turėtų palaikyti politinį dialogą, per kurį turėtų būti parengta nuosekli kiekvienos valstybės narės strategija. Užbaigus politinį dialogą, kiekviena valstybė narė turėtų Komisijai pateikti nacionalinę programą, kurioje būtų aprašyta, kaip ji siekia atitinkamo specialiojo reglamento tikslų 2014–2020 m. laikotarpiu. Komisija turėtų išnagrinėti, ar ši nacionalinė programa atitinka tuos tikslus ir politinio dialogo rezultatus. Be to, Komisija turėtų išnagrinėti, ar paskirstant Sąjungos finansavimą įvairiems tikslams yra laikomasi minimalios procentinės normos, nustatytos kiekvienam tikslui atitinkamame specialiajame reglamente. Valstybės narės turėtų turėti galimybę nukrypti nuo šios minimalios procentinės normos – tokiu atveju jos savo nacionalinėje programoje turėtų nurodyti tokios neatitikties priežastis. Jei tokių atitinkamos valstybės narės nurodytų priežasčių nebūtų galima laikyti tinkamomis, Komisija galėtų nacionalinės programos nepatvirtinti. Komisija turėtų reguliariai informuoti Europos Parlamentą apie politinių dialogų rezultatus, visą programavimo procesą, įskaitant nacionalinių programų, apimančių minimalios procentinės normos, nustatytos kiekvienam tikslui atitinkamuose specialiuosiuose reglamentuose, kaip apibrėžta šiame reglamente, laikymąsi, rengimą ir apie tai, kaip nacionalinės programos įgyvendinamos;
(3)

be to, pagal Reglamento (ES) Nr. 1306/2013 26 straipsnio 7 dalį bet kuri nepanaudota to reglamento 25 straipsnyje nurodyta žemės ūkio sektoriaus krizių rezervo suma turi būti kompensuota pagal to reglamento 26 straipsnio 5 dalį;
(5)

siekiant aiškiai nustatyti profesinės civilinės atsakomybės draudimo arba panašios garantijos minimalią piniginę sumą ir užtikrinti, kad visoje Sąjungoje būtų taikomas labiau suderintas metodas, derėtų nustatyti kiekvieno atskiro reikalavimo minimalią sumą ir tą sumą per metus. Europos Parlamento ir Tarybos direktyva 2002/92/EB (2) nustatomas reikalavimas, susijęs su profesinės civilinės atsakomybės draudimo arba panašios garantijos bendra visų reikalavimų per metus ir kiekvieno atskiro reikalavimo minimalia suma. Dėl to daugumai tarpininkų, kurie užsiima draudimo tarpininkavimu, ir jų draudikams šis metodas yra žinomas, todėl panašią sistemą dera nustatyti kredito tarpininkams. Be to, dauguma valstybių narių, pagal kurių nacionalinius įstatymus reikalaujama, kad kredito tarpininkai apsidraustų profesinės civilinės atsakomybės draudimu, tokį metodą taiko ir kredito tarpininkams. Todėl kredito tarpininkams taikomose profesinės civilinės atsakomybės draudimo taisyklėse taip pat reikėtų atskirti visus reikalavimus per metus ir kiekvieną atskirą reikalavimą;
1.

Gamintojų organizacijos (GO), GO asociacijos, tarpšakinės organizacijos (TO) a) GO skaičius b) GO asociacijų skaičius c) TO skaičius d) kiekvienai GO priklausančių gamintojų arba veiklos vykdytojų skaičius e) kiekvienai GO asociacijai priklausančių gamintojų arba veiklos vykdytojų skaičius f) kiekvienai TO priklausančių gamintojų arba veiklos vykdytojų skaičius g) GO priklausančių gamintojų arba veiklos vykdytojų dalis ( %) h) GO asociacijoms priklausančių gamintojų arba veiklos vykdytojų dalis ( %) i) TO priklausančių gamintojų arba veiklos vykdytojų dalis ( %)
(7)

nepažeidžiant Reglamente (EB) Nr. 1107/2009 nustatytų prievolių, atsiradusių patvirtinus medžiagą, ir atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti nustatytas šešių mėnesių laikotarpis po medžiagos patvirtinimo, per kurį jos galėtų persvarstyti augalų apsaugos produktų, kurių sudėtyje yra aminopiralido, registraciją. Valstybės narės turėtų atitinkamai pataisyti, pakeisti arba panaikinti registraciją. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nurodytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;
2.

Nustatytos išlaidos – II priede nurodytų fizinių operacijų, atliktų per ataskaitinį laikotarpį, išlaidos pagal individualias šių operacijų sąskaitas faktūras arba su jomis susijusią pasirašytą sutartį. Jei ataskaitiniu laikotarpiu esama konkretaus produkto atsargų, tačiau produktas joks kiekis nebuvo įvežtas arba išvežtas, gali būti naudojamos to produto saugojimo sutartyje numatytos referencinės išlaidos. Deklaruojamos atliekant kiekvieną individualų veiksmą (a, b, c,…), apibrėžtą II priede, tvarkytų produktų tonos priėmimo ir atvežimo į sandėlį išlaidos (I) ir išvežimo iš sandėlio išlaidos (III). Kiekvienos tonos saugojimo sandėlyje atliekant kiekvieną individualų veiksmą (a, b, c,…), apibrėžtą II priede, išlaidos (II) deklaruojamos kartą per mėnesį.
a)

tikslinius veiksmus, t. y. veiksmus, kuriais skatinamas žemės ūkio ir miškininkystės genetinių išteklių išsaugojimas in situ ir ex situ, jų apibūdinimas, rinkimas ir naudojimas, įskaitant šiuo metu in situ, taip pat ūkyje ar miško valdoje išsaugotų genetinių išteklių bei ex situ rinkinių ir duomenų bazių internetinių aprašų sudarymą;
(1)

pagal Europos Parlamento ir Tarybos reglamentą (ES) Nr. 575/2013 (2) Sąjungoje įsteigtos įstaigos šiuo metu apie nuosavų lėšų reikalavimų laikymąsi praneša kartą per ketvirtį. Siekiant kuo labiau sumažinti įstaigoms ir pagrindinėms sandorio šalims nustatytų su hipotetiniu kapitalu susijusių duomenų apskaičiavimo ir teikimo ataskaitinių datų nenuoseklumą, pagrindinėms sandorio šalims nustatytos ataskaitinės datos turėtų apimti bent ataskaitines datas, jau nustatytas įstaigoms. Tačiau dažnesnis su hipotetiniu kapitalu susijusių duomenų teikimas taip pat sudarytų sąlygas atsižvelgti į tai, kad trečiosiose šalyse įsteigti tarpuskaitos nariai gali laikytis skirtingų ataskaitinių datų. Be to, gali labai skirtis nuosavų lėšų reikalavimai ir, kad galėtų turėti atnaujintą tų reikalavimų vaizdą, tarpuskaitos nariai ir jų kompetentingos institucijos galėtų norėti tas pozicijas tikrinti dažniau nei kartą per ketvirtį;
Minkštas, krepšio pavidalo tekstilės dirbinys, kurio abi pusės tinkamos naudoti. Jo dydis apie 35 cm × 25 cm, o kraštai (aukštis – 10 cm) ir dugnas kimšti. Viena išorinė dirbinio pusė iš austinės medžiagos (100 % poliesterio), kita pusė – iš megzto pliušinio audinio (100 % poliesterio). Dirbinys skirtas mažiems kambariniams gyvūnėliams. (žr. A ir B nuotraukas) (1)

6307 90 98
(8)

tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti suteiktas šešių mėnesių nuo medžiagos patvirtinimo laikotarpis, per kurį jos peržiūrėtų augalų apsaugos produktų, kurių sudėtyje yra 1,4-dimetilnaftaleno, registraciją. Valstybės narės turėtų atitinkamai pataisyti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;
(8)

tačiau, nepažeidžiant Reglamente (EB) Nr. 1107/2009 nurodytų įpareigojimų, nustatytų patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra piridalilo, registraciją. Valstybės narės turėtų atitinkamai pataisyti, pakeisti arba panaikinti registraciją. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį ir taikant vienodus principus;
A11

AKR valstybės (Afrikos, Karibų jūros ir Ramiojo vandenyno valstybės, kurios yra Lomė konvencijos šalys) Angola, Antigva ir Barbuda, Bahamos, Barbadosas, Belizas, Beninas, Botsvana, Burkina Fasas, Burundis, Kamerūnas, Žaliasis Kyšulys, Centrinės Afrikos Respublika, Komorai (išskyrus Majotą), Kongas, Kongo Demokratinė Respublika, Dramblio Kaulo Krantas, Džibutis, Dominika, Etiopija, Fidžis, Gabonas, Gambija, Gana, Grenada, Gvinėja, Bisau Gvinėja, Pusiaujo Gvinėja, Gajana, Haitis, Jamaika, Kenija, Kiribatis, Lesotas, Liberija, Madagaskaras, Malavis, Malis, Mauricijus, Mauritanija, Mozambikas, Namibija, Nigeris, Nigerija, Uganda, Papua Naujoji Gvinėja, Dominikos Respublika, Ruanda, Sent Kitsas ir Nevis, Sent Vinsentas ir Grenadinai, Sent Lusija, Saliamono Salos, Samoa, San Tomė ir Prinsipė, Senegalas, Seišeliai, Siera Leonė, Somalis, Sudanas, Pietų Sudanas, Surinamas, Svazilandas, Tanzanija, Čadas, Togas, Tonga, Trinidadas ir Tobagas, Tuvalu, Vanuatu, Zambija, Zimbabvė.
(3)

Komisijos reglamentu (ES) Nr. 216/2014 (3) iš dalies pakeistos tam tikros nuostatos, leidžiančios nukrypti nuo Reglamento (EB) Nr. 2075/2005 nuostatų dėl naminių kiaulių mėginių ėmimo Trichinella nustatyti. Reglamentu (ES) Nr. 216/2014 taip pat iš dalies pakeisti reikalavimai, kurių turi laikytis maisto tvarkymo subjektai, norintys būti oficialiai pripažinti ūkiais, kuriuose taikomos kontroliuojamos laikymo sąlygos. Viena iš tokių sąlygų yra tai, kad subjektas gali atvežti į ūkį naujų gyvūnų tik jeigu jie kilę iš ūkių, kurie taip pat oficialiai pripažinti ūkiais, taikančiais kontroliuojamas laikymo sąlygas. Reikėtų paaiškinti, kokios sąlygos taikomos, jei naminės kiaulės, neskirtos iš karto skersti, vežamos iš vieno ūkio į kitą per surinkimo centrus. Be to, prie tų iš dalies pakeistų reikalavimų turėtų būti priderinti atitinkami Sąjungos vidaus prekybos ir importo į ją sertifikatai;
(4)

šio mišinio stabilizatorių klausimą 2003 m. birželio 24–25 d. nuomonėje (3) nagrinėjo Kosmetikos gaminių ir vartotojams skirtų ne maisto produktų mokslinis komitetas (toliau – SCCNFP), vėliau Komisijos sprendimu 2004/210/EB (4) pakeistas Vartotojų produktų moksliniu komitetu (toliau – VPMK), o po to Komisijos sprendimu 2008/721/EB (5) pakeistas VSMK. Komiteto teigimu, atsižvelgiant į tai, kad kosmetikos gaminiuose, kuriais šiuo metu prekiaujama, veikliosios dalys ir jų santykis lieka nepakitę, ir į tai, kad stabilizatorių koncentracija gatavuose kosmetikos gaminiuose yra nereikšminga, magnio chloridą ir magnio nitratą pakeitus vario sulfatu arba bet kuria kita leidžiama kosmetikos sudedamąja dalimi kaip stabilizatorių Methylchloroisothiazolinone (ir) Methylisothiazolinone mišinyje, šio mišinio toksinis poveikis nepasikeistų. Komisijos paprašytas patikslinti žodžio „leidžiama“ aiškinimą, Komitetas 2004 m. gruodžio 7 d. (6) nuomonėje atsakė, kad žodžiai „leidžiama kosmetikos sudedamoji dalis“ turėtų būti suprantami kaip „bet kokia sudedamoji dalis, kurią, atsižvelgiant į Kosmetikos direktyvą (7), leidžiama arba jos nedraudžiama naudoti kosmetikos gaminiuose, su sąlyga, kad medžiagą, priskiriamą direktyvos III–VII (8) prieduose išvardytų sudedamųjų dalių klasei, galima naudoti tik tuomet, jei ji įtraukta į atitinkamą priedą“. Be to, 2009 m. gruodžio 8 d. VSMK nuomonės išvadoje yra paties mišinio saugos vertinimas ir nėra nuorodos į stabilizatorius, į kuriuos buvo atsižvelgta;
(9)

nemažai valstybių narių nurodė Komisijai, kad joms tebekyla praktinių sunkumų taikant minimalius reikalavimus nustatytiems įvežimo punktams. Be to, Komisijai priėmus Europos Parlamento ir Tarybos reglamento dėl oficialios kontrolės ir kitos oficialios veiklos pasiūlymą (4) peržiūrimos nustatytiems įvežimo punktams ir sienų kontrolei taikomos nuostatos. Dėl to gali būti pakeisti nustatytiems įvežimo punktams ir bendrai sienų kontrolei taikomi reikalavimai. Laukiant šios peržiūros rezultatų, tikslinga pratęsti Reglamento (EB) Nr. 669/2009 19 straipsnyje nurodytą laikotarpį dar penkeriems metams, kad sklandžiai įsigaliotų bet kokie po šios peržiūros nustatyti nauji reikalavimai;
(299)

Be to, per TL Sąjungos suvartojimas buvo vis dar panašus kaip 2010 m., o kaip parodyta 10 lentelėje, 2010 m. Sąjungos pramonė gavo pagrįstą pelną. Todėl dėl paties Sąjungos suvartojimo sumažėjimo per TL Sąjungos pramonė negalėjo patirti nuostolių per TL. Be to, Sąjungos pramonės rinkos dalis 2010–2012 m. sumažėjo 26,6 %, o per tą patį laikotarpį importo iš Kinijos rinkos dalis padidėjo 318 %. Pagaliau, jei sumažėjęs suvartojimas per TL būtų padaręs Sąjungos pramonei žalą, toks sumažėjimas būtų padaręs poveikį ir importui iš Kinijos. Tačiau akivaizdu, kad taip nebuvo. Priešingai, per TL gerokai padidėjo importo iš Kinijos apimtis ir rinkos dalis.
(5)

tam, kad būtų pasiekti programos „Copernicus“ tikslai, ją vykdant turėtų būti užtikrinti nepriklausomi Sąjungos pajėgumai vykdyti stebėjimą iš kosmoso ir teikti praktines paslaugas aplinkos, civilinės saugos ir civilinio saugumo srityse, visapusiškai atsižvelgiant į nacionalinius įgaliojimus dėl oficialių perspėjimų. Ją įgyvendinant taip pat turėtų būti naudojamasi esamomis dalyvavimo misijomis ir in situ duomenimis, visų pirma teikiamais valstybių narių. Įgyvendinant programą „Copernicus“ reikėtų kiek įmanoma labiau naudotis valstybių narių stebėjimo iš kosmoso pajėgumais ir paslaugomis. Programai „Copernicus“ taip pat reikėtų naudoti Europoje įgyvendinamų komercinių iniciatyvų pajėgumus, tokiu būdu taip pat padedant Europoje plėtoti perspektyvų komercinį kosmoso sektorių. Be to, turėtų būti propaguojamos duomenų perdavimo optimizavimo sistemos siekiant dar labiau padidinti pajėgumus reaguojant į augantį naudotojų poreikį gauti duomenis realiu laiku;
„16)

Korea Ryonha Machinery Joint Venture Corporation (dar žinoma kaip a) Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; l) Unsan; m) Unsan Solid Tools; ir n) Millim Technology Company). Adresas: a) Tongan-dong, Central District, Pchenjanas, KLDR; b) Mangungdae- gu, Pchenjanas, KLDR; c) Mangyongdae District, Pchenjanas, KLDR. Kita informacija: E. paštas: a) ryonha@silibank.com; sjc-117@hotmail.com; ir b) millim@silibank.com. Tel.: a) 850 218111; b) 850 218111-8642; ir c) 850 218111381-8642. Faks.: 850 2381-4410. Įtraukimo į sąrašą data: 2013 1 22.“
(17)

be to, kad keičiami IFRS fondo ir EFRAG finansavimo modeliai, įvyko šių įstaigų valdymo reformos, siekiant užtikrinti, kad jų struktūra ir procesais būtų užtikrintas jų gebėjimas nepriklausomai, veiksmingai, skaidriai ir pagal demokratinės atskaitomybės principus atlikti jų viešojo intereso misiją. Kalbant apie IFRS fondą, 2009 m. įsteigta Priežiūros valdyba, siekiant užtikrinti viešąją atskaitomybę ir priežiūrą, pagerintas Standartų patariamosios tarybos veiksmingumas, padidintas skaidrumas ir įformintas poveikio vertinimų kaip IASB tinkamos procedūros dalies vaidmuo. Bus toliau dedamos pastangos pagerinti tų įstaigų valdymą. 2013 m. Komisija pradėjo Reglamento (EB) Nr. 1606/2002 taikymo įvertinimą. Įvertinimas visų pirma apima IFRS tvirtinimo Sąjungoje kriterijus, kaip nustatyta to reglamento 3 straipsnio 2 dalyje, ir IFRS fondo bei IASB valdymo tvarką. Komisija ketina užbaigti įvertinimą ir pateikti rezultatus Europos Parlamentui ir Tarybai ne vėliau kaip 2014 m. gruodžio 31 d. Jei tikslinga, Komisija pateiks pasiūlymą dėl teisėkūros procedūra priimamo akto, siekiant gerinti to reglamento veikimą;
(7)

labai svarbu išvengti nebūtinų mokėjimo sutrikimų dėl to, kad iki 2014 m. vasario 1 d. ne visiškai pereita prie SEPA. Todėl mokėjimo paslaugų teikėjams reikėtų leisti ribotą laiką toliau vykdyti mokėjimo operacijas naudojant senąsias schemas, šalia SCT ir SDD schemų, kaip jie tą daro šiuo metu. Todėl reikėtų nustatyti pereinamąjį laikotarpį, kuris sudarytų sąlygas toliau lygiagrečiai vykdyti skirtingų formatų mokėjimus. Turint minty dabartinius perėjimo prie SEPA duomenis ir numatomą jo tempą, tinkamu laikomas vienintelis papildomas pereinamasis šešių mėnesių laikotarpis. Tokia SEPA taisyklių neatitinkančių senųjų sistemų tęstinumo nuostata turėtų būti laikoma išimtine priemone ir dėl to turėtų galioti kuo trumpiau, nes greitai ir visapusiškai pereiti prie SEPA yra būtina siekiant užtikrinti visą integruotos mokėjimų rinkos naudą. Be to, svarbu apriboti laiką, kurį mokėjimo paslaugų teikėjai patirs sąnaudų, susijusių su tolesniu senųjų mokėjimo schemų naudojimu lygiagrečiai su SEPA sistema. Mokėjimo paslaugų teikėjai, kurie jau visiškai perėjo prie SEPA, gali apsvarstyti galimybę šiuo pereinamuoju laikotarpiu teikti konversijos paslaugas mokėjimo paslaugų vartotojams, kurie prie SEPA dar neperėjo. Pereinamuoju laikotarpiu valstybės narės neturėtų taikyti sankcijų mokėjimo paslaugų teikėjams, vykdantiems taisyklių neatitinkančius mokėjimus, ir mokėjimo paslaugų vartotojams, kurie dar nėra perėję prie SEPA;
2.

Įterpiami šie straipsniai: „8a straipsnis 1. Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis. 2. 8 straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo 2014 m. balandžio 9 d. Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą. Įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos. 3. Europos Parlamentas arba Taryba gali bet kada atšaukti 8 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui. 4. Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai. 5. Pagal 8 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais. 8b straipsnis 1. Komisijai padeda Bendro žemės ūkio rinkų organizavimo komitetas, įsteigtas pagal Europos Parlamento ir Tarybos reglamento (ES) Nr. 1308/2013 (4) 229 straipsnį. Tas komitetas – tai komitetas, kaip nustatyta Europos Parlamento ir Tarybos reglamente (ES) Nr. 182/2011 (5). 2. Kai daroma nuoroda į šią dalį, taikomas Reglamento (ES) Nr. 182/2011 5 straipsnis. 3. Kai komiteto nuomonei gauti būtina rašytinė procedūra, tokia procedūra laikoma baigta be rezultato, jei per nuomonei pateikti nustatytą laikotarpį taip nusprendžia komiteto pirmininkas arba to prašo bent vienas ketvirtadalis komiteto narių.
1)

Duomenų elemento „Siuntėjas“ paaiškinimas pakeičiamas taip: „Siuntėjas Prekes siunčianti šalis, nurodyta vežimo sutartyje transportą užsakančios šalies. Išvežimo bendrosios deklaracijos: Šią informaciją reikia nurodyti, kai siuntėjas ir bendrąją deklaraciją pateikiantis asmuo nėra tas pats asmuo. Nurodomas siuntėjo EORI kodas, jeigu bendrąją deklaraciją pateikiantis asmuo šį kodą žino. Jeigu siuntėjo EORI kodas nežinomas, nurodomas tikslus siuntėjo pavadinimas (vardas, pavardė) ir adresas. Jeigu, vadovaujantis Kodekso 182b straipsnio 3 dalimi ir šio reglamento 216 straipsniu, išvežimo bendrojoje deklaracijoje privalomi nurodyti duomenys pateikti muitinės deklaracijoje, ši informacija atitinka tos muitinės deklaracijos duomenų elementą „Siuntėjas/eksportuotojas“. Kai palankesnės sąlygos sudaromos pagal trečiosios šalies verslo partnerystės programą, kurią Sąjunga pripažįsta, gali būti nurodomas trečiosios šalies unikalus identifikavimo kodas, kurio prieinamumą Sąjungai užtikrino atitinkama trečioji šalis. Tas kodas gali būti naudojamas, jeigu bendrąją deklaraciją pateikiantis asmuo jį žino. Kodo struktūra yra tokia: Laukas Turinys Lauko rūšis Formatas Pavyzdžiai 1 Trečiosios šalies identifikatorius (dviraidis ISO šalies kodas) 2 raidės a2 US JP CH 2 Unikalus identifikavimo kodas trečiojoje šalyje Iki 15 raidžių ir (arba) skaitmenų an..15 1234567890ABCDE AbCd9875F pt20130101aa Pavyzdžiai: „US1234567890ABCDE“ – JAV siuntėjas (šalies kodas: US), kurio unikalus identifikavimo kodas „1234567890ABCDE“. „JPAbCd9875F“ – Japonijos siuntėjas (šalies kodas: JP), kurio unikalus identifikavimo kodas „AbCd9875F“. „CHpt20130101aa“ – Šveicarijos siuntėjas (šalies kodas: CH), kurio unikalus identifikavimo kodas „pt20130101aa“. Trečiosios šalies identifikatorius: Europos Sąjungoje naudojami šalių ir teritorijų raidiniai kodai sudaromi iš galiojančių dviraidžių (a2) ISO kodų, jeigu jie atitinka šalių kodus, nustatytus vadovaujantis Europos Parlamento ir Tarybos reglamento (EB) Nr. 471/2009 (1) 5 straipsnio 2 dalimi. Jeigu nurodomas siuntėjo EORI kodas arba siuntėjo trečiosios šalies unikalus identifikavimo kodas, siuntėjo pavadinimo (vardo, pavardės) ir adreso nurodyti nereikia. Įvežimo bendrosios deklaracijos: Nurodomas siuntėjo EORI kodas, jeigu bendrąją deklaraciją pateikiantis asmuo šį kodą žino. Jeigu siuntėjo EORI kodas nežinomas, nurodomas tikslus siuntėjo pavadinimas (vardas, pavardė) ir adresas. Kai palankesnės sąlygos sudaromos pagal trečiosios šalies verslo partnerystės programą, kurią Sąjunga pripažįsta, gali būti nurodomas trečiosios šalies unikalus identifikavimo kodas, kurio prieinamumą Sąjungai užtikrino atitinkama trečioji šalis. Tas kodas gali būti naudojamas, jeigu bendrąją deklaraciją pateikiantis asmuo jį žino. To kodo struktūra atitinka šio duomenų elemento paaiškinimo dalyje „Išvežimo bendrosios deklaracijos“ apibūdintą struktūrą. Jeigu nurodomas siuntėjo EORI kodas arba siuntėjo trečiosios šalies unikalus identifikavimo kodas, siuntėjo pavadinimo (vardo, pavardės) ir adreso nurodyti nereikia.
4.

„Jongwe Printing and Publishing Company (PVT) Ltd“ (dar žinoma kaip „Jongwe Printing and Publishing Co.“, taip pat žinoma kaip „Jongwe Printing and Publishing Company“)